als_Latn dik_Latn sag_Latn
Shikoni se çfarë ka bërë Bajram Gecaj pas humbjes (Foto)
- June 12, 2017 10:00
- Lajme
Gecaj ka vendosur një foto në të cilën shihet bashkë me presidentin historik të LDK-së, Ibrahim Rugovën. Ai ka larguar fotografinë përmes së cilës kërkonte votat e qytetarëve për zgjedhjet e 11 qershorit.
Ndërkohë Gecaj përmes një shkrimi në profilin e tij në “Facebook” ka thënë se ky nuk është fundi i luftës, por vetëm i një beteje.
“Të dashur dhe shumë të respektuar përkrahës të cilët keni votuar LDK-në dhe mua personalisht. Ju falënderoi nga thellësia e zemrës pa marrë parasysh rezultatin përfundimtar. Ishit të mrekullueshëm gjatë fushatës zgjedhore dhe besoj fuqishëm se do të jeni të tillë edhe në të ardhmen e afërt. Kjo nuk është fundi i “luftës”, por vetëm i një “beteje”, prandaj ju lus që rezultati mos t’u dekurajoi, pa marrë parasysh sa zhgënjyes mund të jetë për secilin prej nesh. Është kjo një porosi e elektoratit të cilën duhet ta respektojmë, studiojmë, dëgjojmë dhe të veprojmë e të sillemi në përputhshmëri me te. Na priftë e mbara në ditët dhe vitet e ardhme. Zoti e bekoftë LDK-në – Zoti e bekoftë Kosovën”, ka shkruar Gecaj.
als_Latn eng_Latn als_Latn als_Latn als_Latn als_Latn